
Udruga veterana Hrvatske ratne mornarice
21000 Split
Bana Jelačića 4


Predmet: Organizacija prikupljanja otpada na području Općine Mljet u razdoblju 13. – 15. lipnja 2025.
· suglasnost, daje se

Na zamolbu Naslova, a temeljem odredbe članka 40. Zakona o održivom gospodarenju otpadom („Narodne novine“ broj: 94/13, 73/17 , 14/19 i 98/19) Općina Mljet izdaje

S U G L A S N O S T
za organizaciju i provedbu ekološke akcije čišćenja podmorja
(133/2025-PAO)

Udruzi veterana Hrvatske ratne mornarice, 21 000 Split, Bana Jelačića 4, OIB: 01340363903 za organizaciju i provedbu ekološke akcije čišćenja podmorja u suradnji s „RC Aquatica“ iz Pomene, JU NP Mljet, RK Nautilus iz Splita i RK Dubrovnik, sve uz sudjelovanje otočnih stanovnika.
Početak akcije je 13. lipnja 2025. godine, a akcija će se provoditi na području akvatorija otoka Mljeta, a naročito na području akvatorija NP Mljet.
Akcija će trajati 3 (tri) dana do 15. lipnja 2025. godine.
Vrsta otpada koja se prikuplja: 20 01 39 – plastika; 20 01 02 – staklo, 20 03 07 – glomazni otpad i 16 01 03 – stare gume.
Udruga veterana Hrvatske ratne mornarice obavezna je u roku od 8 (osam) dana od završetka akcije dostaviti Općini Mljet, njezinom Jedinstvenom upravnom odjelu izvješće o provedenoj akciji.
Akcijom prikupljanja otpada čisti se podmorje na području Općine Mljet.
Svrha provedbe akcije prikupljanja otpada je ekološka, a u akciji će sudjelovati više ronilaca i volontera, a otpad će se prikupljati brodicama i odlagati na obali u dogovoru s Usluge Mljet d.o.o. Babino Polje, koje će ga i preuzeti.
Sukladno odredbi članka 40. stavak 6. Zakona o održivom gospodarenju otpadom podaci o akciji se dostavljaju u informacijski sustav gospodarenja otpadom, odnosno Ministarstvu okoliša i zelene tranzicije.   
Sukladno odredbi članka 40. stavak 9. Zakona o održivom gospodarenju otpadom nadzor nad provedbom akcije prikupljanja otpada obavlja komunalno redarstvo Općine Mljet.
Odobrava se i korištenje službenog LOGA u promotivne potrebe za vrijeme trajanja akcije.

